Muhammad Iqbal
Muchamadas Ikbalis (urd. علامه محمد اقبال‎ = Muḥammad Iqbāl, 1877 m. lapkričio 9 d. – 1938 m. balandžio 21 d.) – Britų Indijos poetas, islamo filosofas, mokslininkas, advokatas bei politinis veikėjas, laikomas „dvasiniu Pakistano tėvu“. Svarbiausia urdu literatūros figūra. Rašė urdu, persų, anglų ir pandžabų kalbomis. Poetinėje kūryboje aukštino abstrakčią meilę, žadinčią dvasiškai tobulėti ir kurti geresnį pasaulį. Skleidė visuomenės pertvarkos islamo pagrindu bei islamizmo idėjas.